|  |  |  |
| --- | --- | --- |
| **בנק ישראל**דוברות והסברה כלכלית | C:\Users\U240\AppData\Local\Microsoft\Windows\INetCache\Content.Word\Logo Bank of Israel 2 color.jpg | ‏ירושלים, כ"ה תמוז, תשפ"ד‏‏31 יולי 2024 |

הודעה לעיתונות:

**הכרזה על "סכמת כרטיסי חיוב" כמערכת תשלומים מבוקרת**

נגיד בנק ישראל הכריז על מערכת "סכמת כרטיסי חיוב", הידועה בשמה "ההסכם המקומי" המופעלת על ידי חברת שב"א כמערכת מבוקרת לפי חוק מערכות תשלומים, התשס"ח – 2008.

סכמת כרטיסי חיוב מהווה סט כללים בין מנפיקים לבין סולקים בישראל לעניין פעילותם בתחום כרטיסי החיוב.

הסכמה מהווה תשתית שוק פיננסי חיונית למערך התשלומים בישראל, הן בשל השפעתה על עיצוב המאפיינים לשימוש באמצעי תשלום זה, והן בשל היותה כרטיס הכניסה של שחקנים לשוק כרטיסי החיוב בישראל . כמו כן, קיימת חשיבות לשמור על התקינות, היעילות והאמינות של הסכמה על מנת להבטיח את פעילותו התקינה של מערך התשלומים.

תשתיות שוק פיננסיות אמינות, יציבות ויעילות הכרחיות לתפקוד היעיל של המערכת הפיננסית. בהתאם, ההכרזה תאפשר לבנק ישראל לפקח על הסכמה, כדי להבטיח את יציבותה ויעילותה.

מר עודד סלומי, מנהל מחלקת תשלומים וסליקה: "ההכרזה על מערכת "סכמת כרטיסי חיוב" היא חלק מהצעדים שמקדם בנק ישראל להבטחת היעילות והיציבות של תשתיות השוק הפיננסי בישראל. כמערכת מבוקרת, הסכמה תהיה כפופה לבקרה של בנק ישראל, שבין השאר, יוודא שכללי הסכמה מתאימים לשינויים שהתרחשו בשנים האחרונות ואשר צפויים בשנים הקרובות, ויתנו מענה לצרכי המשתתפים. ההכרזה מהווה צעד נוסף שיעודד כניסת שחקנים חדשים לפעילות ולשימושים של תשתיות השוק הפיננסי בישראל."